## Hallgatói szakdolgozat feltöltési tájékoztató

A szakdolgozatot elektronikusan a Neptun hallgatói weben keresztül kell leadni (*Tanulmányok /Szakdolgozat/Szakdolgozat jelentkezés*/ *Szakdolgozat feltöltése gomb*).

A korábban papír alapon benyújtott témajelentkezési lapok alapján a neptun rendszerbe a tanszéki adminisztrátorok által kerültek berögzítésre a szakdolgozat adatai.

A Neptun szakdolgozat témaválasztási felületét használók esetében a sikeres beosztást követően automatikusan létrehozta a neptun a szakdolgozat adatokat tartalmazó felületet.

Ennek megfelelően választott támájukat és a szakdolgozattal kapcsolatos feladatokat elérhetik a Neptun.net felületen a Tanulmányok / Szakdolgozat/szakdolgozatjelentkezés menüponton keresztül.

Ahhoz, hogy a **hallgató feltölthesse szakdolgozatát** a Neptunba, azt **a konzulensének engedélyeznie kell** a Neptun oktatói weben.

A szakdolgozat feltöltést a konzulens oktató fogja engedélyezni („A konzultációkon történő részvétel igazolása” lap aláíratás feltételével) a Neptun oktatói weben. Az engedélyezést követően elérhetővé válik a *Tanulmányok / Szakdolgozat/Szakdolgozat jelentkezés* menüponton *a Szakdolgozat feltöltése gomb*. A gombra kattintva **a szakdolgozat feltöltésekor van lehetőség a szakdolgozat végleges cím megadására** is (csak abban az esetben, ha a témaválasztás már a neptunon keresztül történt).


## Hallgató feladatai vázlatpontokban

### Szakdolgozat feltöltés

*Tanulmányok/Szakdolgozat/Szakdolgozat jelentkezés/ Szakdolgozat feltöltése gomb*



A szakdolgozat feltöltése gomb megnyomása után felugró ablakban adható meg a szakdolgozat végleges címe. A Nyelv legördülőben minden esetben a Magyart adják meg (még akkor is, ha esetleg idegen nyelven írták a dolgozatot, mert ez a menüpont nem a dolgozat nyelvére, hanem az adminisztrációs nyelvre utal). A tovább gomb megnyomása után az oldal átlép a feltöltési felületre.



A szakdolgozat feltöltési felületen A Fájl felöltése gombbal van lehetőségük a dolgozat feltöltésére, PDF formátumban (40 MB-t nem meghaladó méretben). A Nyelv menüpontot ezen az ablakon is hagyják Magyarra állítva.

A Fájl feltöltése gomb megnyomása után az oldal felugró ablakban (Sikeres mentés) jelez vissza a sikeres feltöltésről. **A szakdolgozatot olyan formátumban kell feltölteni, mely lehetővé teszi a dokumentumban történő elektronikus keresést.**

Ezen a felületen keresztül már **a teljesen végleges, konzulens által elfogadott verziót töltsék fel.**

**Szakdolgozat feltöltésekor külön dokumentumként is feltöltendő mellékletek (aláírva, beszkennelve):**

* Konzultációs igazolás = **A konzultációkon történő részvétel igazolása** (TVSZ 5. sz. melléklet 3. függelék)
* Könyvtári elektronikus tárhely feltöltés igazolás = **Felhasználási nyilatkozat** (TVSZ 5. sz. melléklet 6. függelék)
* Plágium-nyilatkozat = **Szerzői jogi nyilatkozat** (TVSZ 5. sz. melléklet 5. függelék)

**Minősített szakdolgozatot nem kell feltölteni.** Annak leadása az 5. sz. melléklet VIII. fejezetben meghatározottak szerint történik.

### (esetlegesen) Szakdolgozat befogadási kérés

*Tanulmányok/Szakdolgozat/Szakdolgozat jelentkezés/ Szakdolgozat befogadási kérés gomb.*

A rendszer teljes működésbe vételét követően a Neptun.net rendszer ezen gombja jelzést fog küldeni az oktatónak, hogy önök készen állnak a feltöltésre és végleges a dolgozat. Mivel a bevezetési szakaszban nem minden funkció elérhető még a szakdolgozati felületen, így javasolt emailes, vagy személyes formában jelezni a konzulens részére, hogy fel szeretnék tölteni a dolgozatukat.

### Bírálat megtekintése

*Tanulmányok/Szakdolgozat/Szakdolgozat jelentkezés/ Értékelés oszlop és Bírálat megtekintése lehetőség.*

Ha a szakdolgozatról készült bírálat és értékelés feltöltésre került a Neptun rendszerbe, akkor az megtekinthető a *Tanulmányok/Szakdolgozat/Szakdolgozat jelentkezés* menüpont *Értékelés oszlopában,* illetve a *Bírálat megtekintése* lehetőség kiválasztásával*.*